open-index/open-wikipedia-markdown huggingface dataset:
Ladislav Karel Feierabend

JUDr. **Ladislav Karel Feierabend** (* 14. jún 1891, Kostelec nad Orlicí – † 15. august 1969, Villach, Rakúsko) bol česko-slovenský a český agrárny politik a národohospodár. 

## Životopis
### Národohospodárska kariéra
Feierabend študoval právo v Prahe, Anglicku a Švajčiarsku. Po štúdiu pracoval od r. 1917 ako tajomník Ústrednej jednoty českých poľnohospodárskych družstiev. Neskôr, od roku 1930, bol riaditeľom družstevneho odbytoveho podniku Kooperatíva a čs. plodinovej burzy, od r. 1934 bol predsedom čs. obilnej spoločnosti.

### Druhá svetová vojna
4. októbra 1938 bol menovaný odstupujúcim prezidentom Edvardom Benešom členom prvej pomníchovskej česko-slovenskej vlády generála Jana Syrového. V tejto vláde zastával post ministra poľnohospodárstva a po odstúpení Vladimíra Fajnora 14. októbra 1938 aj post ministra spravodlivosti a ministra pre zjednotenie zákonov a organizáciu správy. Ako minister poľnohospodárstva pôsobil od 1. decembra 1938 1938 do 27. apríla 1939 aj v poslednej druhorepublikovej a prvej protektorátnej vláde Rudolfa Berana a následne do 26. januára 1940 i vo vláde generála Aloisa Eliáša.

Počas pôsobenia v protektorátnych vládach Feierabend spolupracoval s Politickým ústredím, českým nekomunistickým centrom odboja. Po infiltrovaní Politického ústredia Gestapom sa Feierabendovi podarilo cez Slovensko, Maďarsko a Juhosláviu začiatkom roku 1940 emigrovať do Francúzska a neskôr do Veľkej Británie, kde sa pridal k vznikajúcej exilovej česko-slovenskej reprezentácii a od 27. októbra 1941 bol ministrom financií vo vláde Jana Šrámka. V tejto funkcii zotrval až do februára 1945.

### Neskorší život

Po návrate do obnovenej Československej republiky žil krátko v Mirošove, kde vlastnil zámok. Po februárovom puči v r. 1948 opäť emigroval, najprv do Veľkej Británie, neskôr do Spojených štátov. Vydal trojzväzkové pamäti dokumentujúce česko-slovenské národohospodárstvo a politiku od r. 1938 do r. 1948. V USA pracoval od roku 1955 až do smrti ako redaktor Hlasu Ameriky. Zomrel v Korutánsku v roku 1969.

Ladislav Feierabend bol ženatý a mal dve deti - dcéru Hanu a syna Iva.

Český prezident Václav Havel Ladislavovi Feierabendovi udelil v r. 1995 in memoriam Rad Tomáša Garrigua Masaryka I. triedy.

## Tvorba
* Politické vzpomínky I-III(Praha 1996)
* Agricultural Cooperatives in Czechoslovakia (USA, 1952); v Česku ako:
* Zemědělské družstevnictví v Československu do roku 1952 (Praha, 2007)

Kategória:Česko-slovenskí politici
Kategória:Českí politici
Kategória:Českí právnici
Kategória:Česko-slovenskí ministri financií
Kategória:Česko-slovenskí ministri poľnohospodárstva
Kategória:Česko-slovenskí ministri pre zjednotenie zákonov a organizácie správy
Kategória:Česko-slovenskí ministri spravodlivosti
Kategória:České osobnosti druhej svetovej vojny
Kategória:Signatári Zákona o autonómii Slovenskej krajiny
Kategória:Absolventi Právnickej fakulty Karlovej univerzity
Kategória:Nositelia Radu T. G. Masaryka
Mizmár

**Mizmár** () je všeobecný arabský názov pre jednoduché alebo dvojité jazýčkové dychové nástroje. Môže tiež označovač hudobné duo alebo trio pozostávajúce z takéhoto nástroja so sprievodom bubna. Dychovým nástrojom môže byť v Maroku gajta, alebo na Blízkom Východe pôvodom turecká zurna.

Kategória:Arabské hudobné nástroje
Kumi Kóda

**Kumi Kóda** (narodená ako **Kumiko Kóda**; * 13. november 1982, Kjóto, Japonsko) je japonská J-pop speváčka. Patrí k najpredávanejším japonským speváčkam a vyhrala už veľa cien.

Kariéru začala v roku 2000, pred tým bola na konkurze populárnej japonskej skupiny Morning Musume, no neuspela. V roku 2006 hrala vo filme Cherry Girl, do ktorého naspievala aj titulnú pieseň. Vydala 9 albumov, 41 singlov a 8 DVD. Hudbu nahráva pod značkou Avex - Rhythm Zone.

Má mladšiu sestru – speváčku Misono.

## Iné projekty

Kategória:Japonské popové speváčky
Kategória:Osobnosti z Kjóta
Kaprozúbka Dagetova

**Kaprozúbka Dagetova** alebo **šťukovec priečnopásy** (lat. *Epiplatys dageti*) je druh ryby z čeľade *[[Nothobranchiidae]]*.

## Pôvod
Kaprozúbka Dagetova pochádza z Afriky (Libéria, Pobrežie Slonoviny, Ghana).

## Opis
Má hnedavú základnú farbu s modravo lesklými bokmi a 5 - 6 tmavými priečnymi pruhmi. Na nepárových plutvách sú malé červené škvrny. Samci sú sfarbený intenzívnejšie, u niektorých kmeňov, poprípade poddruhov je červenavé hrdlo. Dorastá do dĺžky 5 cm.

## Ekológia a biotop
Žije v menších stálych vodstvách v blízkosti brehov. Je to výslovne povrchová ryba, ktorá sa zdržuje medzi hustým rastlinstvom alebo previsajúcou vegetáciou brehov a živí sa náletovým hmyzom a pod. Ikry pripevňuje na jemnolisté rastliny. Rod *[[Epiplatys]]* je so svojimi viac než 40 druhmi doma v západnej a strednej Afrike.

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

Kategória:Nothobranchiidae
Kategória:Akváriové ryby
IKEA

náhľad|Logo spoločnosti.
náhľad|IKEA vo Švédsku.
náhľad|Mapa krajín s obchodmi IKEA:

**IKEA** je švédska nábytkárska firma, zameriavajúca sa na predaj a výrobu nábytku a bytových doplnkov. Vlastní a prevádzkuje sieť predajní v Európe, Ázii, v USA a Austrálii. IKEA je skratka od *"Ingvar Kamprad Elmtaryd Agunnaryd"*. Prvé dve slová nesú meno zakladateľa. Elmtaryd je farma, kde majiteľ spoločnosti vyrastal a Agunnaryd mesto v ktorom sa firma nachádzala.

Spoločnosť založil v roku 1943 Ingvar Kamprad, vlastníkom IKEA Group je v súčasnosti nadácia Stichting INGKA Foundation.

IKEA sa riadi podnikateľskou filozofiou, ktorú Kamprad vysvetlil vo svojom takmer náboženskom spise „Spoveď predajcu nábytku“. Na rozdiel od tradičných obchodov je tovar vystavený v skladoch a počet predavačov je minimálny. Firma je známa aj marketingovým novátorstvom, bola to napríklad prvá spoločnosť, ktorá v televíznej reklame zobrazila homosexuálny pár diskutujúci o spoločnej budúcnosti v byte zariadenom jej nábytkom.

Na Slovensku je jedna pobočka v Bratislave. Pobočka má rozlohu 36 700 m² a má 1295 parkovacích miest. Bratislavská Ikea je najväčší obchodný dom s nábytkom v strednej Európe. Výdajné miesta a plánovacie štúdiá sú v Žiline, Banskej Bystrici a Košiciach.

## Referencie

## Iné projekty

Kategória:Podniky vo Švédsku
Kategória:Maloobchodné podniky

## Zdroj

*
Sojuz TMA-13

**Sojuz TMA-13** () bol ruský pilotovaný kozmický let v rámci programu Sojuz. Sojuz TMA-13 vyštartoval 12. októbra 2008 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 18. Na palube Sojuzu TMA-13 sa nachádzal aj vesmírny turista Richard Garriott. Sojuz TMA-13 zostal u ISS ako záchranná loď až do apríla 2009, kedy sa s ním vrátili späť na Zem Jurij Lončakov, Michael Fincke a vesmírny turista Charles Simonyi. Simonyi sa stal prvým vesmírnym turistom, ktorý letel do vesmíru dvakrát.

## Posádka
**Členovia posádky ISS Expedície 18**
*Jurij Lončakov (3) - veliteľ - Rusko 
*Michael Fincke (2) - letový inžinier - USA   

### Iba štart - vesmírny turista
*Richard Garriott (1) - vesmírny turista - USA  (pristál na palube lode Sojuz TMA-12)

### Iba pristátie - vesmírny turista
*Charles Simonyi (2) - vesmírny turista - USA  (odštartoval na palube lode Sojuz TMA-14)

### Záložná posádka
*Gennadij Padalka - veliteľ - Rusko 
*Michael Barratt - letový inžinier - USA 
*Nik Halik - vesmírny turista - Austrália 

## Priebeh misie
Z kozmodrómu Bajkonur v Kazachstane 12. októbra 2008 o 7:01 UTC odštartovala nosná raketa Sojuz-FG s kozmickou loďou Sojuz TMA-13. Na palube sa do vesmíru vypravili dvaja členovia stálej posádky Medzinárodnej vesmírnej stanice Expedície 18 Jurij Lončakov a Michael Fincke. Spolu s nimi sa letu zúčastnil vesmírny turista americký podnikateľ Richard Garriott, syn bývalého astronauta Owena Garriotta, ktorý do vesmíru letel v roku 1973 na palube kozmickej lodi Skylab 3 a v roku 1983 na palube raketoplánu Columbia pri misii STS-9. Richard Garriott strávil na ISS jeden týždeň a potom sa vrátil s končiacou posádkou Expedície 17 v Sojuze TMA-12.

## Referencie

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2008
Kategória:Kozmonautika v 2009
Cichlidka Ramirezova

**Cichlidka Ramirezova** () je druh ryby z čeľade cichlidovité (*Cichlidae*).

## Pôvod
Cichlidka Ramirezova pochádza z Južnej Ameriky (Kolumbia, Venezuela).

## Synonymá
* *Microgeophagus ramirezi*
* *Papiliochromis ramirezi*
* *Apistogramma ramirezi*
* *Pseudogeophagus ramirezi*
* *Pseudoapistogramma ramirezi*

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty

Kategória:Cichlidovité
Kategória:Akváriové ryby
Ostriežik purpurový

**Ostriežik purpurový** (lat. *Pelvicachromis pulcher* syn. *Pelmatochromis pulcher*) je druh ryby z čeľade cichlidovité (*Cichlidae*).

## Pôvod
Ostriežik purpurový pochádza z Afriky (Nigéria).

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

## Iné projekty

Kategória:Cichlidovité
Kategória:Akváriové ryby
Lego Technic

thumb|Jedna z prvých sád Lego Technic
**Lego Technic** je rad stavebníc Lego, ktoré obsahujú plastové tyče a časti. Účelom tejto série je možnosť vytvorenia pokročilejších modelov so zložitejšími pohyblivými časťami, ako sú rôzne stroje s kolesami, na rozdiel od jednoduchších tehličkových modelov klasického Lega. Tento koncept bol uvedený ako *Expert Builder* v roku 1977 a v roku 1984 bol premenovaný na *Technic*.

Sady Lego Technic sú charakteristické prítomnosťou zvláštnych častí ako sú rôzne ozubené kolieska, nápravy, kolíky a trámy. Niektoré sady obsahujú pneumatické časti alebo elektrické motory. V posledných rokoch začali prenikať niektoré časti z Lego Technic aj do iných sád, hlavne do sád Bionicle, z ktorých niektoré sa predávali ako časti radu Technic.

Štýl Lego Technic sa časom menil. Sady uvedené po roku 2000 používajú odlišnú konštrukčnú metodiku, ktorá sa opisuje ako "studless construction" (vo voľnom preklade ako bezkolíková konštrukcia). Táto metóda používa trámy a iné kolíky ako klasické.

## Referencie

## Iné projekty

Kategória:Lego
Erytropoetín

**Erytropoetín** je hormón, ktorého vylučovanie je regulačne viazané na tlak a nadmorskú výšku. Podporuje tvorbu krvných elementov.

Kategória:Hormóny
Kategória:ATC B03XA – Iné antianemiká
Merkur

thumb|Vlak vyrobený z Merkuru

**Merkur** je česká stavebnica, ktorá sa úspešne predáva od polovice 20. rokov 20. storočia. Je možné z nech postaviť rôzne modely, cestné a koľajové vozidlá, žeriavy a mnoho iných konštrukcií.

Základom stavebnice sú pásy a profily rôznych tvarov a dĺžok z lakovaného oceľového plechu, so sieťou predvŕtaných otvorov. Tieto diely sa spájajú skrutkami a maticami s veľkosťou M3,5. Stavebnica obsahuje aj ďalšie súčiastky, rôzne hriadele, ozubené a neozubené kolesá. V niektorých sadách stavebnice je možné nájsť aj kladky, buldozérové pásy (Merkur 201, 202) a elektromotory (Merkur M1). Umožňuje tak stavbu veľmi realistických konštrukcií rôznych strojov.

Vďaka svojej dostupnosti a variabilite a nedostupnosti iných možností, ako profesionálnej výroby technických modelov a prototypov, bola táto stavebnica používaná aj vo vážnom výskume, napríklad Otto Wichterle ju použil na konštrukciu prvého pokusného prístroja na výrobu kontaktných šošoviek, podobne v dobe nástupu osobných počítačov slúžila aj na amatérsku výrobu jednoduchých plotrov.

## Iné projekty

## Externé odkazy
* oficiálna stránka

Kategória:Stavebnice
Cichlidka útočná

**Cichlidka útočná** alebo **julidochromis ozdobný** (*Julidochromis ornatus*) je druh ryby z čeľade cichlidovité (*Cichlidae*).

## Pôvod
Cichlidka útočná pochádza z Afriky (jazero Tanganika).

## Zdroj
* Thomas Romig - *Příroda do kapsy: Akvarijní ryby* ISBN 80-205-1033-8

Kategória:Cichlidovité
Kategória:Akváriové ryby
Cichlida šikmopruhá

**Cichlida šikmopruhá** alebo **cichlida šikmopása** () je druh ryby z čeľade cichlidovité (*Cichlidae*).

## Pôvod
Cichlida šikmopruhá pochádza z Južnej Ameriky (prameň Amazonky, Venezuela, Guyana).

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

Kategória:Cichlidovité
Kategória:Akváriové ryby
Pečeňovky

**Pečeňovky** (lat. *Marchantiophyta* alebo *Hepaticophyta*) sú oddelenie výtrusných rastlín patriace medzi machorasty. 

Sú to suchozemské rastliny s lupeňovitou, ružicovitou alebo folióznou viacvrstvovou stielkou. Na folióznej stielke sú jednovrstvové palístky (fyloidy), ktoré nikdy nemajú stredné rebro - zväzok vodivého pletiva. Palístky sú často laločnaté. Okraje stielky sú jednovrsvtové a nazývajú sa krídla. Prvoklík (protonema) je značne redukovaný, alebo úplne chýba. Bunky tvoriace stielku sú parenchymatické alebo kolenchymatické a obsahujú tzv. silicové telieska vylučujúce u niektorých druhov látky spôsobujúce silnú arómu. V bunkách obsahujú viac chloroplastov. Rozmnožujú sa rodozmenou alebo pomocou rozmnožovacích teliesok zvaných *gémy*.

Samčie pohlavné orgány plemeníčky (anterídiá) sa nachádzajú u folióznych druhov v pazuche vydutého obalového palístka, alebo sú kryté stielkovou šupinou či záhybom. Samičie zárodočníčky (archegóniá) sú chránené obalovými palístkami alebo pletivom pabyľky (kauloidu).  

Ich sporofyt neobsahuje na rozdiel od sporofytu rožtekov asimilačné pletivo, preto je úplne závislý od gametofytu. Výtrusnica (téka), v ktorej sa vytvárajú výtrusy (spóry) nemá stredový stĺpik (columelu). Okrem spôr sa vo výtrusnici obvykle tvoria aj sterilné bunky *elatéry*, ktorých počet je menší ako počet výtrusov. Výtrusnica puká najčastejšie 4 chlopňami. Sporofyt je u pečeňoviek krátkodobou štruktúrou a v mladosti je chránený tzv. kalyptrou.  

## Ekológia
Pečeňovky najčastejšie obývajú tienisté vlhké miesta v lese. Najväčšiu druhovú rozmanitosť dosahujú v tropickom pásme. Rastú na skalách, tlejúcom dreve, ale aj na živých stromoch. Niektoré však obľubujú suché slnečné stanovištia. Zopár druhov žije v sladkých vodách. 

Pečeňoviek je známych menej ako 10 000 druhov, podľa iného zdroja je počet známych druhov 5-6 tisíc v 300-400 rodoch.. Delia sa na dve triedy: *[[Jungermanniopsida]]* a *[[Marchantiopsida]]*.

## Referencie

## Iné projekty


Kategória:Machorasty
Echt

**Echt** () je mesto na západe Holandska v provincii Limburg, v ktorom žije 19&nbsp;300 obyvateľov (údaj z roku 2007). V&nbsp;Echte sa hovorí nárečím limburčiny.

## Iné projekty

Kategória:Mestá v Holandsku
Gebroek

**Gebroek** () je obec na západe Holandska v provincii Limburg, v ktorej žije 130 obyvateľov (údaj z roku 2007). V&nbsp;Gebroeke sa hovorí nárečím limburčiny.

Kategória:Obce v Holandsku
Kynžvart

thumb|Zámok Kynžvart

**Kynžvart** je zámok v západných Čechách, južne od mesta Lázně Kynžvart, asi 20 kilometrov juhovýchodne od mesta Cheb. 

Do dnešnej podoby bol postavený v 19. storočí ako letné sídlo pre rakúskeho kancelára Klemensa Metternicha. Od roku 1945 do súčasnosti je vlastníkom štát a zámok aj park sú prístupné pre turistov.

## Externé odkazy
* Oficiálna stránka 
* Kynžvart – zámek (NKP) na stránkach Národného pamiatkového ústavu 
* Stránka o zámku 

Kategória:Hrady a zámky v Karlovarskom kraji
Kategória:Národné kultúrne pamiatky v Karlovarskom kraji
Kategória:Klasicistické stavby v Česku
Ajunta Pall

**Ajunta Pall** je fiktívna postava vo svete Star Wars. Ide s najväčšou pravdepodobnosťou o vôbec prvého Temného Pána zo Sithov. Bol jeden z temných Jediov bojujúci v Storočnej Temnote. Známy sa stal výrobou smrteľne mocného a nebezpečného meča, ktorý údajne privodil jeho pád. Ako jediný starý Temný Pán sa vrátil späť na Svetlú stranu a to o tri tisíc rokov neskôr za pomoci Revana, ktorý mu povedal, že trpel dosť a môže sa vrátiť k svetlu.
Pall bol pochovaný v Údolie Temných Pánov na Korribanu spoločne s jeho prekliatym mečom.

## Externé odkazy
* Ajunta Pall na The Star Wars Wiki – anglicky

Kategória:Postavy Hviezdnych vojen
Darth Vader

**Darth Vader** (**Anakin Skywalker**) je fiktívna postava, pôvodne rytier Jedi, neskôr temný Sithský lord, vo svete Star Wars.

V prvej epizóde ''Skrytá hrozba'' Anakin vyrástol na planéte Tatooine ako syn otrokyne Shmi Skywalker. Ako malý chlapec pomohol v boji proti Obchodnej federácii a jej armáde droidov dvojici rytierov Jedi Obi-Wanovi, Qui-Gon Jinnovi a kráľovnej Padmé Amidale z obsadenej planéty Naboo. Následne bol na naliehanie Qui-Gon Jinna prijatý Radou Jedi za učeníka rádu. Aj v neskoršom veku zachránil Amidale život a zamiloval sa do nej, napriek tomu, že lásku k určitej osobe mal ako Jedi zakázanú. S Padmé má dve deti, dvojčatá Luka a Leiu, narodené na vesmírnej stanici Pollis Massa. Padmé pri pôrode zomrela.

V závere vojny galaktickej Republiky s Konfederáciou nezávislých systémov, v tretej epizóde ''Pomsta Sithov'' sa pridal na Temnú stranu Sily a po boku Sithského lorda Dartha Sidiousa premenili Republiku na Galaktické Impérium. Meno *Vader* dal Anakinovi jeho nový majster Sidious, ktorý pre ostatných vystupoval ako senátor a neskôr kancelár, resp. cisár Palpatine. *Darth* je hodnosť najvyšších Sithov. Keď Anakin prešiel k Temnej strane Sily a stal sa jeho učencom. V neskoršej dobe je v Galaxii s pomocou Temnej strany Sily najobávanejším podriadeným Imperátora Palpatina.
 
Vader utrpel v súboji so svojim bývalým majstrom Obi-Wanom ťažké zranenia a prežil len vďaka kybernetickým protézam a náhradám orgánov. Dostal akúsi prenosnú JISku v podobe čierneho brnenia – je skôr stroj ako človek, teda kyborg.

Vo štvrtej epizóde ''Nová nádej'' a piatej epizóde *[[Hviezdne vojny: Epizóda V – Impérium vracia úder|Impérium vracia úder]]* (najstaršie filmy v poradí) svoje sithské schopnosti využíva v boji proti republike a patrí spolu s cisárom k najzápornejším postavám v celej ságe Hviezdnych vojen. Na konci šiestej epizódy *[[Návrat Jediho]]* sa však predsa len vráti k Svetlej strane Sily a pomôže svojmu synovi Lukeovi poraziť imperátora. Následne zomiera, no stáva sa duchom.

Darth Vader sa objavuje aj vo filme *[[Rogue One: A Star Wars Story|Rogue one: Star Wars Story]].* Snímka sa odohráva v časoch, kedy sa Obi-Wan skrýva a Luke o svojom osude ešte nevie, tým pádom vládne v galaxii najsilnejšou rukou Temná strana Sily. V tomto filme sa Darth Vader objavuje, aby zabránil povstalcom získať plány super zbrane Galaktického Impéria, zvanej Hviezda smrti (Death Star). V siedmom pokračovaní *[[Star Wars: Sila sa prebúdza]]* sa objavuje iba jeho ohorená helma, ktorú vlastní Kylo Ren, vycvičený Lukom Skywalkerom ako Jedi, ale obrátený na temnú stranu síly Snokom. Usiluje sa byť tak silný ako jeho starý otec Darth Vader.

## Iné projekty

## Externé odkazy
* Darth Vader at Wookieepedia
* The Vader Project Platform Show
* Darth Vader  at The World of Star Wars
* Darth Vader and Date Masamune 
* Darth Vader on *[http://www.darth.wikia.com/ Darthipedia, the Star Wars Humor Wiki]*

Kategória:Postavy Hviezdnych vojen
Kategória:Fiktívni vrahovia
Kategória:Sci-fi postavy
Rotačný motor

[náhľad|Francúzsky rotačný motor [Le Rhône 9C poháňal Nieuport 24C1]]
náhľad|Animácia rotačného motora s pevným kľukovým hriadeľom.
**Rotačný motor** je druh hviezdicového motora, ktorého kľukový hriadeľ je pevne uchytený do draku lietadla a skriňa s valcami, spojená s vrtuľou, rotuje.

Termínom rotačný motor je niekedy označovaný aj Wankelov motor, používaný v niektorých automobiloch, motocykloch aj lietadlách. Označuje sa tak preto, že u neho k stláčaniu zmesi slúži rotačný piest a prvé modely mali aj rotujúcu komoru.

## Použitie v letectve

### Výhody
Najväčšou výhodou takéhoto usporiadania je, že sa celý motor správa ako zotrvačník, a tým zabezpečuje hladší chod a znižuje vibrácie. Tie predstavujú vážny problém u všetkých leteckých motorov, pretože pre ich zníženie sa k motorom museli najmä v minulosti pridávať ťažké zotrvačníky. Pretože rotačné motory takéto zotrvačníky nepotrebujú, sú ľahšie ako rovnako výkonné motory s nerotujúcimi valcami (t.j. hlavne radové motory).

Ďalšou výhodou je dobré chladenie vzduchom aj pri nízkych rýchlostiach a na zemi.

### Nevýhody

Najväčšia nevýhoda rotačných motorov sa prejavuje pri požiadavkách na zvyšovanie výkonu. S rastúcim výkonom rastie aj hmotnosť motora, a tým pádom aj gyroskopický moment. Ku koncu 1. svetovej vojny sa síce objavilo riešenie, ktoré gyroskopický moment znížilo - vrtuľa sa otáčala na opačnú stranu ako motor - ale tento systém bol nespoľahlivý a poruchový. Po vojne boli rotačné motory vytlačené motormi hviezdicovými s pevnými valcami.

Ďalšou nevýhodou rotačných motorov je ich vysoká spotreba paliva v porovnaní s konkurenčnými koncepciami. To tiež výrazne prispelo k ich ústupu modernejším, ekonomickejším konštrukciám po prvej svetovej vojne.

Taktiež požiadavky na zvyšovanie otáčok rotačných motorov sa nedarilo plniť, pretože aj pri miernom zvýšení otáčok prudko vzrastal odpor vzduchu, ktorý brzdil rotujúce valce. Napr. zvýšenie z 1200&nbsp;ot./min. (typická hodnota na začiatku vojny) na 1400&nbsp;ot./min. viedlo k zvýšeniu odporu vzduchu o 36% - odpor sa zvyšoval so štvorcom rýchlosti.

## Galéria
 perrow="4">
Image:Gnome Monosoupape 9N p1040425.jpg|Gnome Delta
Image:Gnome 9N 1917 160 hp.jpg|Gnome et Rhône 9N - 150 ch
Image:Oberursel UR.II (3).jpg|Motor Oberursel UR.II poháňal stíhačku Fokker Dr.I
Image:Oberursel U.III.jpg|Dvojhviezdicový Oberursel U.III
Image:Bentley B.R.2.jpg|Bentley BR2
Image:Adams-Farwell Gyro Motor Rotary 5.jpg|Päťvalcový rotační motor Adams-Farwell


## Použitie v automobilizme
náhľad|Megola motor v prednom kolese
Rotačné motory sa okrajovo používali aj pre pohon motocyklov a automobilov. Napr. u nemeckých závodných motocyklov Megola, vyrábaných medzi rokmi 1921 a 1925, sa montovali do predného kolesa.

## Iné projekty

## Externé odkazy
*  Animácia rotačného motora Gnome
*  Miniatúrny rotačný motor Raye Williamsa
*  Rotačný motor poháňaný stlačeným vzduchom
*  Replika rotačného motora Oberursel v akcii

## Zdroj
*

Kategória:Piestové spaľovacie motory
Kategória:Hviezdicové motory
Zámok Nebílovy

thumb|Zámok Nebílovy
**Zámok Nebílovy** je zámok v rovnomennej obci na južnom Plzeňsku,  na juh od Plzne v západných Čechách.

Bol postavený v štýle baroka v rokoch 1706 až 1719. Stavbu viedol plzenský architekt a staviteľ Jakub Auguston mladší. Od 4. júla 1998 bol sprístupnený verejnosti.

## Iné projekty

## Externé odkazy
* Zámek Nebílovy oficiálna stránka 
* Naučná stezka Nebílovy - Zámek Nebílovy  
* Romantický zámek Nebílovy relácia Českého rozhlasu 

Nebílovy
Nebílovy
Papuľovec pestrofarebný

**Papuľovec pestrofarebný** (lat. *Pseudocrenilabrus multicolor*) je druh ryby z čeľade cichlidovité (*Cichlidae*).

## Pôvod
Papuľovec pestrofarebný pochádza z Afriky (východná Afrika, Sudán).

## Opis
Má veľkú hlavu a dosť širokú tlamku. Samček je hnedý s kovovo zeleným ligotom, plutvy má s čiernou a zelenou kresbou. Samičky sú menšie, fádnejšie. Dorastá do dĺžky 8 cm.

## Ekológia a biotop
Je rozšírený v pokojných, zarastených oblastiach stojatých aj tečúcich vodstiev. Po nakladení ikier na dno ich vezme samička do tlamky. K oplodneniu dôjde už na dne alebo v tlamke, pričom samička - vedená ritnou plutvou samčeka - prepláva oblakom spermií. Žiadne tvorenie párov. Samček sa na starostlivosti o potomstvo nepodieľa. 

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

Kategória:Cichlidovité
Kategória:Akváriové ryby
Asajj Ventress

**Asajj Venteres** je postavou zo sveta Star Wars (Hviezdnych vojen). Bola učenkyňou majstra Dooku v Klonových vojnách a bojovala dvoma svetelnými mečmi. Počas vojny sa niekoľkokrát stretla so svojimi protivníkmi Obi-Wanom Kenobim a Anakinom Skywalkerom. Pri jednom zo súbojov zranila Anakina tak, že mu zostala jazva v blízkosti oka. Keď sa naposledy stretla s Obi-wanom, ktorý jej povedal, že ju Dooku zradí, utiekla neznámo kam a odvtedy ju už nikto nevidel.

Kategória:Postavy Hviezdnych vojen
Badis badis

***Badis badis*** je druh ryby z čeľade *[[Badidae]]*.

## Pôvod
Druh *Badis badis* pochádza z Južnej Ázie (India).

## Iné projekty

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

Kategória:Badidae
Kategória:Akváriové ryby
Apistograma hrebienková

**Apistograma hrebienková** (*Apistogramma cacatuoides*) je druh ryby z čeľade cichlidovité (*Cichlidae*).

## Pôvod
Druh Apistograma hrebienková pochádza z Južnej Ameriky (horné povodie Amazonky - Peru, Kolumbia).

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty

Kategória:Cichlidovité
Kategória:Akváriové ryby
Diaľkový ovládač

right|thumb|Diaľkové ovládače

**Diaľkový ovládač** je elektronické zariadenie, ktoré sa používa na vzdialené ovládanie prístroja.

Diaľkové ovládače sú infračervené zariadenia spotrebnej elektroniky, ktoré vysielajú signály televízoru alebo inému zariadeniu spotrebnej elektroniky, ako sú videoprehrávače, stereo systémy alebo DVD prehrávače. Sú to obyčajne malé bezdrôtové zariadenia s maticou tlačidiel na nastavovanie rôznych parametrov, ako televízny kanál, číslo skladby, hlasitosť a podobne. V súčasnosti väčšina moderných zariadení s týmto typom ovládania obsahuje všetky funkcie dostupné iba cez diaľkový ovládač a samotné zariadenie obsahuje iba nevyhnutne potrebné ovládacie prvky. Okrem infračerveného žiarenia niektoré používajú aj rádiové signály, napríklad diaľkový ovládač k rádiom ovládanému modelu. Napájané sú najčastejšie prostredníctvom batérií typu AA alebo AAA.

Kategória:Elektronika
Október 2008

## Úmrtia
* 1. október – Boris Jefimovič Jefimov, sovietsky karikaturista židovského pôvodu (* 1900)
* 6. október – Paavo Haavikko, fínsky básnik a dramatik modernizmu päťdesiatych rokov 20. storočia (* 1931)
* 7. október – Peter Gažo, slovenský divadelný herec (* 1935)
* 7. október – George Emil Palade, americký cytológ, nositeľ Nobelovej ceny (* 1912)
* 9. október – Karl Albert, nemecký filozof (* 1921)
* 10. október – Simon Mol, kamerunský novinár, spisovateľ, politický aktivista v boji proti rasizmu (* 1973)
* 10. október – Alexej Alexejevič Prokurorov, ruský bežec na lyžiach (* 1964)
* 11. október – Jörg Haider, rakúsky politik (* 1950)
* 12. október – Ján Berky-Mrenica, slovenský husľový virtuóz a skladateľ (* 1939)
* 13. október – Alexej Andrejevič Čerepanov, ruský hokejista (* 1989)
* 13. október – Guillaume Depardieu, francúzsky herec (* 1971)
* 17. október – Artur Iľdusovič Bagautdinov, ruský hokejový brankár (* 1988)
* 17. október – Ján Trebuľa, bývalý primátor Košíc
* 19. október – Marilyn Fergusonová, americká spisovateľka, spoluzakladateľka a predstaviteľka New Age (* 1938)
* 20. október – Juraj Berczeller, slovenský hudobník, klavirista, kapelník, dirigent, hudobný skladateľ a aranžér (* 1914)
* 24. október – Helmut Zilk, rakúsky politik (* 1927)

## Astronómia

## Kozmonautika

## Politika

Kategória:2008
Děti Země

**Děti Země** je česká mimovládna environmentálna organizácia, ktorá vznikla v komunistickom Československu na jeseň 1989. 

Činnosť organizácie sa zameriava na ochrana prírody a životného prostredia, ochranu ozónovej vrstvy, udržateľnú dopravu, znečistenie ovzdušia alebo negatívne vplyvy veľkochovov hospodárskych zvierat. Združenie je známe aj tým, že organizuje populárne súťaže „Ropák roka“ (cena za antiekologickú činnosť) a „Zelená perla“ (cena pre hlúpe výroky o životnom prostredí). V súčasnosti existuje 12 miestnych organizácií a klubov v 11 mestách.

Členmi čestnej rady sú napríklad Jiří Dědeček, Erazim Kohák, Vladimír Merta, Zdeněk Thoma, Jaroslav Pavlíček a Jan Vodňanský. Aj Ivan Dejmal prvý český minister životného prostredia bol mnoho rokov podporovateľom Dětí Země. 

## Publikačná činnosť (výber)
Děti Země vydávajú aj publikácie, ktoré sa zaoberajú témou ich činnosti, napríklad: 

* M. Patrik (editor): *Dopravní politika v Evropě z pohledu nevládních organizací* (sborník), Praha 1992, ISBN 80-901355-0-1
* Č. Jech: *V zájmu života ochraňujme ozónovou vrstvu*, Praha 1992, ISBN 80-901355-4-4
* J. Růžička:*Cesty k udržitelné dopravě ve městech*, Brno 1993, ISBN 80-901339-1-6
* M. Patrik (editor): *Doprava, životní prostředí a politika* (sborník), Brno 1993, ISBN 80-901339-2-4
* R. Jungk: *Atomový stát. Od pokroku k nelidskosti*, Praha 1994, ISBN 80-901355-5-2
* M. Robeš: *Město, prostor, doprava*, Český a Slovenský dopravní klub, 2002, ISBN 80-901339-8-3
* M. Šuta: *Účinky výfukových plynů z automobilů na lidské zdraví*, 2008, ISBN 80-86678-10-5

## Referencie


## Externé odkazy
* Oficiálna stránka 
* Stránky ankiet Ropák roku a Zelená perla 

Kategória:Životné prostredie
Kategória:Občianske združenia v Česku
Kategória:Ekologické organizácie
Pevná linka

thumb|Telefón na pevnej linke

**Pevná linka** je telefónna linka, ktorá je realizovaná v pevnom médiu, čo môže byť kovový kábel alebo optický kábel. Týmto sa odlišuje od mobilnej linky, kde sú médiom rádiové vlny. Obyčajne je lacnejšia ako mobilná linka a poskytuje vyššiu kvalitu zvuku, používa sa v prípadoch, keď nie je potrebná mobilita alebo mobilná sieť nie je k dispozícii. Používa sa aj v prípadoch, keď je potrebné zvýšiť bezpečnosť komunikácie, pretože nemôže byť odpočúvaná bez fyzického prístupu k linke. Neznamená to však, že telefónna spoločnosť nemôže v istých prípadoch prenášať hovory aj vzduchom.

Kategória:Telefónia
Drakov prieliv

thumb|Drakov prieliv
thumb
**Drakov prieliv** je najširší a zároveň najhlbší prieliv na Zemi. Je široký vyše 1 100 km a dlhý 460 km, s maximálnou hĺbkou 5 248 m. Drakov prieliv je 
vytvorený medzi pevninou Južnej Ameriky (Ohňová zem) a Antarktickým polostrovom (Južné Shetlandy). Spája Atlantický oceán (Škótske more) a Tichý oceán (Bellingshausenovo more). Teplota vody pri hladine dosahuje 0,5 až 6&nbsp;°C. Je charakteristický chladným počasím s častými búrkami. Prechádza cezeň najmohutnejší oceánsky prúd – drift západných vetrov. Intenzita jeho prietoku 270 000 000 m3/s je trikrát väčšia ako intenzita prietoku Golfského prúdu.

Prieliv je pomenovaný podľa prvého Angličana, viceadmirála sira Francisa Drakea, ktorý oboplával svet v rokoch 1577 – 1580. Tento moreplavec a korzár sa ním preplavil v roku 1578.

## Referencie

## Zdroj
* 

## Iné projekty

Kategória:Morské prielivy a úžiny
Kategória:Eponymické termíny v geografii
Popiel

thumb|Popelus Secundus, Princ Popiel II.
**Popiel** *(Popel, Pąpyl, Pąpiel, Bąbel)* (v inej verzii **Popiel II.**, syn Popiela I., syna Leška III. syna Leška II.) (asi 840 – 870) bola legendárna postava v slovanskej mytológií. Bol poľským kňazom, posledným z dynastie Popielovcov. Kronikár Gallus Anonymus ho popisoval ako veľmi zlého a nespravodlivého panovníka. Je tiež známy ako Popiel, *"ktorého zožrali myši"*. Podľa legendy sa to malo stať v Myšacej veži pri jazere Gopło.

## Pozri aj
* Stará povesť
Concerto grosso

**Concerto grosso** je barokový cyklický útvar, je založený na koncertantnom štýle. Využíva zvukový, dynamický a farebný kontrast medzi malou skupinkou nástrojov obsadenou sólisticky (concertino) a ostatnými hráčmi v orchestri (concerto grosso). Obidve skupiny sa počas skladby striedajú akoby súťažili. Spočiatku bolo concerto grosso podobne ako suita viacčasťové, no neskôr sa ustálilo ako trojčasťová cyklická skladba. 

Kategória:Hudba
Dakota Fanningová

**Hannah Dakota Fanningová** (* 23. február 1994, Conyers, Georgia, USA) je americká herečka a modelka. Prielom v jej hereckej kariére nastal v roku 2001 účinkovaním vo filme *Ja som Sam*. Ako detská herečka si zlepšovala svoje remeslo v známych filmoch ako *[[Muž v ohni]]*, *[[Vojna svetov (film)|Vojna svetov]]* a *[[Šarlotina pavučinka]]* (2004-6). Dakota začala svoj prechod v hereckej kariére na dospelejšie roly vo filmoch *[[Hounddog (film)|Hounddog]]* a  *[[The Secret Life of Bees (film)|The Secret Life of Bees]]*. Vyhrala mnohé ceny a je momentálne najmladšou osobou, ktorá kedy bola nominovaná na cenu Screen Actors Guild.

## Osobný život
Dakota Fanningová sa narodila v meste Conyers v americkom štáte Georgia. Je dcérou Joy (za slobodna Arringtonová), ktorá je bývalou profesionálnou tenistkou a Steva Fanninga, ktorý hrával malú bejzbalovú ligu za tím St. Louis Cardinals a teraz pracuje ako predavač elektroniky  v Los Angeles. Jej starý otec z matkinej strany bol bývalý hráč amerického futbalu, Rick Arrington, a jej teta je bývalá reportérka ESPN Jill Arringtonová. Dakota má mladšiu sestru Elle Fanningovú, ktorá je taktiež herečkou.

Dakotin otec jej chcel dať meno "Dakota" a jej matka jej chcela dať meno "Hannah".

Fanningová má na polovicu nemeckých predkov a jej priezvisko má írsky pôvod. Dakota a jej rodina sú členmi Južného baptistického zhromaždenia. Dakota navštevuje  školu Campbell Hall v North Hollywood v Kalifornii a je členkou univerzitného roztlieskavačského tímu.
## Filmografia

### Filmy

### Televízia

## Referencie

## Iné projekty

## Externé odkazy
* 
* Filmklub.sk 
* 

Kategória:Filmové herečky USA
Kategória:Televízne herečky USA
Kategória:Držitelia Critics' Choice Movie Awards
Kategória:Detskí herci
Kategória:Súrodenci v herectve
Kategória:Osobnosti USA anglického pôvodu
Kategória:Osobnosti USA francúzskeho pôvodu
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti z Georgie
Veľká homoľa

**Veľká homoľa** () je vrch v pohorí Malé Karpaty. Leží nad mestom Modra, približne  severozápadne od jej centra. 

## Poloha
Nachádza sa na juhovýchode strednej časti pohoria, v geomorfologickom podcelku Pezinské Karpaty a jej časti Homoľské Karpaty. Vrch leží v Bratislavskom kraji, na území okresu Pezinok a v katastrálnom území mesta Modra. Najbližším sídlom je juhovýchodne ležiace mesto Modra, južne sa nachádza Pezinok a východne obce Dubová a Píla. Na vrchol vedie značený chodník z Pezinka.

## Opis
Mohutný masív Veľkej homole leží v bočnom hrebeni, ktorý sa na hlavný pripája v lokalite Tri kopce (). V okolí je hustá sieť značených turistických trás, ktoré uľahčujú prístup. Východne susedí vrch Peprovec () a Malá homoľa (), južne Barvienok () a Cajlianska Veľká homoľa (), západným smerom Kamenná brána (), Čmeľok (), Čertov kopec () a Skalnatá () a severne Tri kopce a Modranská Baba (). Východné svahy odvodňuje Stoličný potok, severné jej prítok Vištucký potok a južné Kamenný potok, rovnako smerujúci do Čiernej vody a Malého Dunaja. Vrch patrí do Chránenej krajinnej oblasti Malé Karpaty a na jeho vrchole sa nachádza 20 metrov vysoká rozhľadňa, ktorá v roku 2018 nahradila staršiu, z roku 2001.

### Výhľady
Súvislý lesný porast vrcholu neumožňuje rozhľad, no obmedzený výhľad je zo severných svahov, po ťažbe pokrytých nízkou vegetáciou. Kruhový nerušený výhľad však umožňuje vrcholová rozhľadňa, z ktorej sú viditeľné mnohé vrchy Malých Karpát a Podunajská nížina, pri priaznivých podmienkach aj Biele Karpaty, Strážovské vrchy, Považský Inovec, Vtáčnik, Tribeč a juhozápadným smerom aj predhorie Álp.

## Prístup
* po  červeno značenej trase:
** z Modry-Harmónie cez rázc. pri Zochovej chate v stredisku Piesok
** od juhu z Pezinka 
* po  zelenej značke:
** od juhu z Pezinka
** od západu z obce Kuchyňa cez rázc. Čermák (pripojenie na  Štefánikovu magistrálu v trase Cesty hrdinov SNP)
* po  žlto značenom chodníku zo západu z obce Pernek cez Sedlo pod Javorinou a rázc. Vápenka

## Referencie

## Pozri aj
* Homoľské Karpaty
* Pezinské Karpaty
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy v okrese Pezinok
Kategória:Modra
Kategória:Vrchy pod 1000 metrov na Slovensku
Kategória:Rozhľadne na Slovensku
Kategória:Turistická značkovaná trasa číslo 0703
Kategória:Turistická značkovaná trasa číslo 2428
Kategória:Turistická značkovaná trasa číslo 5102
Hasan Prodovič

**Hasan Prodovič** alebo **Prodovitius** bol od roku 1558 (asi do 1564) na poste sandžak-bega, ako významný hodnostár Fiľakovského sandžaku.

Bol bosnianskeho pôvodu. Presadzoval expanzívnu politiku voči Turkami neobsadeným oblastiam na dnešnom strednom Slovensku. V dňoch 4. až 5. apríla roku 1562 v bitke pri Sečanoch porazil na čele 800 sipáhiov spojené uhorské vojská Zvolenskej stolice a banských miest v sile takmer 10 000 mužov. Zo dňa 30. júna roku 1562 pochádza list Hasan Prodoviča v slovenčine, v ktorom vyzval obyvateľov okolia Banskej Bystrice, aby sa poddali správe fiľakovského sandžaku.

## Referencie

## Pozri aj
* Bitka pri Sečanoch

Kategória:Narodenia v 16. storočí
Kategória:Vojenské osobnosti Osmanskej ríše
TauTona

**TauTona** je baňa na zlato v Juhoafrickej republiky. Je najhlbšia na svete. Siaha do hĺbky 3,6 km. Názov Tau Tona znamená z prekladu jazyka Sotho do slovenčiny "veľký lev".

Baňa leží na západ od Johannesburgu neďaleko mesta Carletonville. Je jedna z troch baní Western Deep Levels.

## Zdroj

Kategória:Bane v Južnej Afrike
Škoda Fabia

**Škoda Fabia** je automobil českej automobilky Škoda Auto a nástupca Škody Felicia. Jej výroba sa začala v roku 1999 a trvá dodnes.

## Škoda Fabia (6Y) (1999 – 2007)

Prvá generácia Fabie bola predstavená v roku 1999. Facelift bol uvedený v roku 2002. Prvá generácia sa vyrábala v karosárskych verziách hatchback, combi a sedan. V modelovom roku 2003 Škoda predstavila nový motor svojej produkcie, HTP (High Torque Performance), ktorým nahradila staré motory MPI (Multi Point Injection), nevyhovujúce novým emisným normám.

### Stupne výbavy
*Junior
*Classic
*Ambiente / Comfort
*Joy
*Attractive
*Elegance
*RS

### Motorizácia

## Škoda Fabia II (5J) (2007 – 2014)

Druhá generácia bola uvedená na trh v roku 2007. Postavená je na rovnakom koncernovom podvozku PQ24 ako aj prvá generácia. Dizajnovo vychádza z modelu Roomster, s ktorým zdieľa rovnakú prednú polovicu karosérie. Interiér je rovnako prebratý z Roomsteru. V roku 2010 bol uvedený facelift modelu. S drobnými zmenami na karosérii sa zmenila aj technika vozidla, ktorú Fabia zdieľa s modelmi VW Polo V alebo Seat Ibiza IV. Vyrába sa ako hatchback a combi.

### Stupne výbavy

*Easy
*Classic
*Ambiente
*Greenline
*Elegance
*Monte Carlo
*Sportline
*RS
*Scout

### Motorizácia

## Škoda Fabia III (SK260) (2014 – 2021)

Tretia generácia Fabie bola predstavená 2. októbra 2014 na Parížskom autosalóne a uvedená na český trh už 11. novembra. Postavená je na podvozkovej platforme MQB a dizajnovo sa približuje k ostatným modelom značky. Interiér prešiel výraznou inováciou, rovnako ako takmer celá technika, ktorú Fabia zdieľa s modelmi Volkswagen Polo alebo SEAT Ibiza. Vyrába sa ako hatchback a combi. Po facelifte v roku 2018, sa mierne zmenila predná maska odstránili sa vznetové motory.

### Stupne výbavy
* Active
* Ambition
* Style
*Monte Carlo 
*Scout

### Motorizácia





## Škoda Fabia IV (2021 – súčasnosť)

Škoda Fabia IV bola predstavená na jar 2021 v prevedení hatchback. Pôvodne sa počítalo tiež s verziou kombi, jeho projekt bol ale v auguste 2021 zrušený. Fabia IV hatchback bola o niečo dlhšia ako predchádzajúci model, s batožinovým priestorom zväčšeným o 50 litrov na 380 l. Je postavená na platforme MQB A0, ktorú už využívali existujúce generácie vozidiel Volkswagen Polo, Seat Ibiza alebo Škoda Scala. Škoda vo svojej tlačovej správe spomína tiež skutočnosť, že vozidlo už nie je ponúkaný s naftovým pohonom. Motory sú spriahnuté s päťstupňovou a šesťstupňovou manuálnou alebo so sedemstupňovou dvojspojkovou prevodovkou DSG. Dizajn automobilu navrhoval tím Olivera Stefaniho.

### Stupne výbavy
* Active
* Ambition
* Style
*Monte Carlo (2022)

### Motorizácia

## Galéria

File:2018 Skoda Fabia SE MPi 1.0 Front.jpg|Škoda Fabia III
File:2018 Skoda Fabia SE MPi 1.0 Rear.jpg|Škoda Fabia III
File:Fabia III interior.JPG|Škoda Fabia III, interiér


## Iné projekty

## Referencie

Fabia
Kategória:Malé automobily
Kategória:WRC
Tlstá (národná prírodná rezervácia)

**Tlstá** je národná prírodná rezervácia vo Veľkej Fatre neďaleko Blatnice v okrese Martin. NPR Tlstá je výrazne bralnatý, skrasovatený vápencovo-dolomitový komplex. Susedí s dvoma ďalšími chránenými územiami a to Národná prírodná rezervácia Veľká Skalná a Národná prírodná rezervácia Padva.

Predmetom ochrany sú zachovalé porasty dubovo-bukového až smrekového lesného vegetačného stupňa s výskytom  vysokohorskej, horskej, teplomilnej a slatinnej vegetácie. Od roku 1981 patrí Tlstá medzi Národné prírodné rezervácie s rozlohou  a je jednou z najväčších na Slovensku.

Na chránenom území sa nachádza viacero jaskýň, napr.: Textorisovej jaskyňa, Havranova jaskyňa, Stĺpová jaskyňa, Biela jaskyňa, Jelenia jaskyňa, V lome a Mažarná jaskyňa.

## Turistika
Dolina je dobre prístupná z obce Blatnica. Na jej začiatku sa nachádza parkovisko a neďaleko je Blatnický hrad. Priamo cez NPR vedie modro značkovaná turistická trasa z Blatnice k časti Muráň a ďalej na vrchol Tlstá () a k Blatnickému hradu. Zo západu lemuje NPR Blatnická dolina a zeleno označená turistická trasa. Na východe Tlstú ohraničuje Gaderská a Dedošová dolina a žlto označená turistická trasa.

## Referencie

## Iné projekty

## Externé odkazy
*Turistická mapa NPR Tlstá

Kategória:Národné prírodné rezervácie v Žilinskom kraji
Kategória:Chránené územia Národného parku Veľká Fatra
Kategória:Chránené územia v okrese Martin
Kategória:Blatnica
Topoľčianska zubria zvernica

**Topoľčianska zubria zvernica** je umelo vytvorený chránený areál v správe štátneho podniku, LESY SR. Zubriu zvernicu od jej založenia až doteraz obhospodaruje OZ Topoľčianky, LESY SR, š. p. Nachádza sa v pohorí Tribeč v katastri obcí Hosťovce a Lovce v okrese Zlaté Moravce v Nitrianskom kraji. Územie bolo vyhlásené v roku 1964 na rozlohe 140,16 ha. Ochranné pásmo nebolo určené. Zubria zvernica neďaleko obce Lovce v okrese Zlaté Moravce, bola vybudovaná v roku 1958 ako jediné miesto chovu zubra na Slovensku. Chovná časť zubrej zvernice o výmere 27 ha je rozdelená na štyri oddelenia, v ktorých žijú zubry striedavo.

Účelom je vytvoriť prostredie pre ochranu zubra európskeho pôvodne najväčšieho cicavca Európy. Chránené územie je využité ako medzinárodný vedecko-výskumný objekt pre ciele štúdia biológie zubra európskeho. Okolo celého areálu zvernice vedie aj lesnícky náučný chodník vybudovaný v roku 2008, prostredníctvom ktorého sa dozvedia návštevníci viac o živote tohto pôvodného obyvateľa našich lesov.

Návštevníci môžu zvernicu navštíviť každý deň v čase od 9:0017:00. Najväčšiu šancu uvidieť tieto impozantné tvory pri hlavnej budove majú návštevníci najmä v čase ich kŕmenia, ktoré prebieha o 9:00 a 14:00. 

Topoľčianska zvernica, založená na záchranu a chov zubra hrivnatého, momentálne (2024) hostí 25 jedincov európskeho horského poddruhu, vrátane štyroch tohtoročných mláďat. Napriek kapacite určenej pre 10 až 15 zvierat, sa tu vďaka odbornej starostlivosti odborníkov z LESOV SR podarilo úspešne odchovať už viac než 200 mláďat. Tento jedinečný úspech zvernicu radí medzi najvýznamnejšie centrá chovu zubrov v Európe.

## Referencie

## Iné projekty

 
## Externé odkazy
* Poloha na turistickej mape
* 
* Chránené územia, Štátna ochrana prírody Slovenskej republiky
* Topoľčianska zubria zvernica na stránkach LESY SR
* Lesnícky náučný chodník Zubria zvernica

Kategória:Chránené areály na Slovensku
Kategória:Tribeč
Kategória:Chránené územia v okrese Zlaté Moravce
Kategória:Hosťovce (okres Zlaté Moravce)
Kategória:Lovce
Kategória:Zvernice
Memoriál Ondreja Nepelu

**Memoriál Ondreja Nepelu** je medzinárodná súťaž v krasokorčuľovaní, ktorá sa každoročne koná v Bratislave. Krasokorčuliari súťažia v štyroch disciplínach: muži, ženy, športové dvojice a tanečné páry, avšak nie každý rok sa uskutočnili všetky štyri disciplíny.

Súťaž organizuje Slovenský krasokorčuliarsky zväz pravidelne od roku 1993 na počesť krasokorčuliara Ondreja Nepelu, olympijského víťaza z roku 1972 a niekoľkonásobného majstra Európy aj majstra sveta.

## Odkazy
* Ondrej Nepela Memorial

Kategória:Krasokorčuliarske súťaže
Kategória:Krasokorčuľovanie na Slovensku
Kategória:Šport v Bratislave
Romanovka

**Romanovka** je menší, 1&nbsp;442&nbsp;m vysoký, v súčasnosti neaktívny stratovulkán, nachádzajúci sa v južnej časti pohoria Stredokamčatský chrbát na polostrove Kamčatka, asi 60&nbsp;km východne od masívu Ičinskej sopky a severne od brehov rieky Kozyrevka. Vek vulkánu sa odhaduje na neskoré štvrtohory (koniec pleistocénu až začiatok holocénu). Po oboch stranách rieky Kozyrevka sa nachádza väčšia skupina mlado vyzerajúcich troskových kužeľov a s nimi asociovaných lávových prúdov, ktoré sú geneticky podobné vulkanizmu Romanovky. Vek poslednej erucpie sopky však nie je presnejšie zdatovaný.

## Externé odkazy
* www.volcano.si.edu  - stratovulkán Romanovka na Global Volcanism Program 

Kategória:Sopky Kamčatky
Kategória:Stratovulkány
Škoda 706 RTH

thumb|Škoda 706 RTH
**Škoda 706 RTH** je názov pre účelové vozidlo,na ktorého podvozku ktorého bola nadstavba používaná na rôzne účely napríklad ako montážne vozidlo v MHD, cisterna - kropiaci voz, 
cisternový hasící automobil (striekačka) atď.

## Použitie nadstavby
### Montážne vozidlo
Prevedenie ako montážne vozidlo (napríklad používané v DPMB) je názov zariadenia montovaného na podvozok automobilu - ŠKODA 706 RTH  "pojazdná pohyblivá pracovná plošina VNP 400/500 HP" -montované nástavby boli vo viacero vyhotoveniach napr. tiež s kolesovým adaptérom "K-81"							
Plošina sa používala pre montážne kontrolné, údržbárske alebo opravárenské práce na trolejovom vedení električiek a trolejbusov, ďalej na opravy semaforov a návestidiel.

Výrobca: Železničné staviteľstvo závod 6, Perucká 9, Praha	

## Pozri aj
* Škoda 706 

## Externé odkazy
* Montážne vozidlo MHD v Pardubiciach
* www.pozary.cz/rubriky/technika/vysokozdvizne-plosiny-na-podvozcich-skoda-liaz_13515.html 
* www.karosa.cz
* použitie ako montážne vozidlo
* cisternová automobilová striekačka
* Škoda 706 RTH použíté vo filme
* Technické údaje pre Škodu 706 RTH s nadstavbou s využitím ako hasiaci cisternový automobil

706 RTH
Uksičan

**Uksičan** () je masívny štítový vulkán, nachádzajúci sa na polostrove Kamčatka v pohorí Stredokamčatský chrbát. Jeho základňa zaberá plochu cez 1&nbsp;800&nbsp;km² a najvyšší bod má 1&nbsp;692&nbsp;m. Vrchol sopky je ukončený kalderou s priemerom 12&nbsp;km, v ktorej sa nacháda niekoľko dacitových lávových dómov z postkalderového štádia vulkanizmu. Zaujímavosťou rozdielna stavba západného/severozápadného svahu a východného/juhovýchodného. Kým západnú stranu pokrývajú prevažne lávové prúdy, východnú tvoria pyroklastické uloženiny. Vek poslednej erupcie nie je známy, no odhaduje sa na holocén.

## Externé odkazy
* www.volcano.si.edu - štítový vulkán Juksičan na Global Volcanism Program 

Kategória:Sopky Kamčatky
Kategória:Štítové vulkány